གཅིག་བགྱིས་ན་འདི་ནི་ངའི་མཐའ་མའི་འགྲན་བསྡུར་ཡིན་ཡང་སྲིད་ལ།ངས་རྣམ་པར་རྒྱལ་བའི་ངང་ནས་མཇུག་འགྲིལ་ན་བསམ་ཡོདཅེས་འགྲན་བསྡུར་གྱི་རྗེས་སུ་ཁྱེད་ཀྱིས་བློ་འགྱོད་ཀྱི་མིག་ཆུ་དང་བཅས་བཤད་འདུགཁྱོད་ནི་རྒྱལ་སྤྱིའི་ཨོ་རྩལ་ཟིན་ཐོའི་ནང་བོད་མི་ཞིག་གི་མིང་གཏོད་མཁན་ཐོག་མ་དེ་ཡིན་ལ།གངས་ཅན་པའི་ལོ་རྒྱུས་སུ་རྒྱལ་སྤྱིའི་ཨོ་རྩལ་ཁྲོད་གཟེངས་རྟགས་བཞེས་མཁན་ཐོག་མ་དེའང་ཡིན།ད་དུང་ད་ཐེངས་ནི་ཁྱེད་རང་ཨོ་རྩལ་ལ་ཞུགས་ཐེངས་གཉིས་དེ་ཡང་ཡིན་པས།དེ་ལས་ལྷག་པའི་རྒྱལ་ཁ་ཞིག་གང་ན་ཡོད།དེ་ལས་ཡག་པའི་མཇུག་འགྲིལ་སྟངས་ཤིག་གང་ན་ཡོད།གལ་ཏེ་ཐེངས་འདི་མཐའ་མ་དེ་ཡིན་པའི་དབང་དུ་སོང་ཡང་།༢༠༡༢ལོར་ལོན་ཌོན་ཨོ་རྩལ་གྱི་འདུར་རྒྱུག་ཁྲོད་དངུལ་གྱི་གཟེངས་རྟགས་བླངས་པ་དེ་ཙམ་གྱིས།ཁྱེད་ནི་དུས་དང་རྣམ་པ་ཀུན་ཏུ་བོད་མིའི་སེམས་ཁུངས་ཀྱི་གངས་རིའི་བུ་མོ་ཡིན་ལ།འཛམ་གླིང་ཁྱོན་ཡོངས་སུ་ངོམ་ཆོག་པའི་རླབས་ཆེན་གྱི་དར་ཆ་དེ་ཡིན།ཁྱེད་ཀྱིས་འཛམ་གླིང་སྟེང་བཞག་པ་ནི་བོད་མི་རིགས་ཀྱི་ཕུལ་བྱུང་གི་རྒྱུད་སྤུས་ཡིན་ལ།བོད་མི་རིགས་ལ་བཞག་པ་ནི་སུས་ཀྱང་མི་ནུས་པའི་ཡར་སྐུལ་གྱི་ཤུགས་རྐྱེན་ཡིན།